Η **Ναυσικά Σταυρίδου**, γεννημένη στις 12 Αυγούστου 1986 στη Θεσσαλονίκη, είναι Ελληνίδα καλαθοσφαιρίστρια. Διαθέτοντας ύψος 1,81 μέτρα αγωνίζεται ως Σούτινγκ γκαρντ και Σμολ φόργουορντ.

Καριέρα σε συλλογικό επίπεδο
----------------------------

Η Ναυσικά Σταυρίδου ξεκίνησε να αγωνίζεται στη γενέτειρά της ως μέλος της ομάδας της Μ.Ε.Ν.Τ. Ακολούθως έλαβε μεταγραφή στο σύλλογο της Siemens μέχρι το 2008, οπότε και αποκτήθηκε από τον Απόλλωνα Πτολεμαΐδας. Με τον Απόλλωνα αγωνίστηκε στην Α1 Εθνική Κατηγορία για δύο χρονιές, την περίοδο 2008-09 (6η θέση) και 2009-10 (4η θέση). Τη δεύτερη από αυτές συμμετείχε και στο Final-4 του Κυπέλλου Ελλάδος που διεξήχθη στις 17 και 18 Απριλίου 2010 στη Βέροια, με την ομάδα της να καταλαμβάνει την 3η θέση.

Τον Ιούλιο του 2010 βρέθηκε ένα βήμα πριν από τον Αθηναϊκό, ωστόσο η επιθυμία της να επιστρέψει στη Θεσσαλονίκη υπερίσχυσε κι έτσι ήρθε σε συμφωνία με τον ΠΑΟΚ  που μόλις είχε ανέλθει στην κατηγορία. Εκεί ξανασυναντήθηκε με τον προπονητή της στη Μ.Ε.Ν.Τ. Απόστολο Δεμερτζή, καθώς και αρκετές συναθλήτριές της από την ομάδα της Siemens. Κατά την αγωνιστική χρονιά 2010-11 ο ΠΑΟΚ τερμάτισε στην κανονική περίοδο στην 9η θέση της βαθμολογίας, συγκεντρώνοντας 10 νίκες και 12 ήττες. Μέσω της διαδικασίας των play-out ο σύλλογος διατήρησε τη θέση του τόσο στο βαθμολογικό πίνακα όσο και στην κατηγορία.

Το επόμενο καλοκαίρι η Σταυρίδου φόρεσε τα χρώματα του Άρη Θεσσαλονίκης, όπου και αγωνίστηκε για ολόκληρη την περίοδο 2011-12. Παρόλο που η ομάδα προερχόταν από μια χρονιά επιτυχιών, την εν λόγω περίοδο κατετάγη 8η στην τελική βαθμολογία.

Το φθινόπωρο του 2012 η αθλήτρια σκόπευε να μετακομίσει προσωρινά στη Σουηδία για λόγους που αφορούσαν τις σπουδές της και θα συνδύαζε τις εκεί υποχρεώσεις της με το μπάσκετ σε τοπική ομάδα. Το σχέδιο αυτό αναβλήθηκε κι έτσι η αθλήτρια αναζήτησε εσπευσμένα ομάδα εντός συνόρων. Εν τέλει επέστρεψε στον ΠΑΟΚ με υποσχετική από τον Απόλλωνα Πτολεμαΐδας, στον οποίο εξακολουθούσε να είναι γραμμένη. Στο «δικέφαλο» αγωνίστηκε μέχρι τα Χριστούγεννα, φεύγοντας τελικά με την καινούρια χρονιά για τη Σουηδία, όπου αξιοσημείωτα εκείνη τη χρονιά αγωνίζονταν άλλες δύο Ελληνίδες καλαθοσφαιρίστριες (Βολωνάκη και Σπυριδοπούλου). Εκεί αγωνίστηκε μέχρι το καλοκαίρι του 2013 στη Νόρθλαντ Μπάσκετ Λούλεα. Το Μάρτιο υπέστη κάταγμα στο ζυγωματικό κατά τη διάρκεια αγώνα, επιστρέφοντας για λίγο στην Ελλάδα για θεραπεία.

Την περίοδο 2013-14 η Σταυρίδου επέστρεψε στην Ελλάδα, πάντα στη Θεσσαλονίκη, υπογράφοντας συμβόλαιο με τη νεοφώτιστη στην Α1 Εθνική Αναγέννηση Νέου Ρυσίου. Στη διάρκεια της κανονικής περιόδου κατετάγη στην τρίτη θέση του στατιστικού πίνακα των κερδισμένων φάουλ, 104 σύνολο, ενώ στην τέταρτη εκείνου των τριπόντων, 33 στον αριθμό. Στην τελική βαθμολογία η ομάδα βρέθηκε στην 6η θέση.

Εθνική Ελλάδος
--------------

Η Σταυρίδου φόρεσε για πρώτη φορά το εθνόσημο τον Ιούλιο του 2000 σε αγώνα της Εθνικής Κορασίδων. Τη διετία 2000-2001 συμμετείχε σε 23 αγώνες σημειώνοντας 104 πόντους, 4,52 κατά μ.ό. Παράλληλα συμμετείχε στο Ευρωπαϊκό Πρωτάθλημα Κορασίδων του 2001 στο Βέλικο Τάρνοβο της Βουλγαρίας. Στην Εθνική Νεανίδων αγωνίστηκε για πρώτη φορά τον Ιούλιο του 2003, συγκεντρώνοντας 68 πόντους σε 6 αγώνες, 11,33 κατά μ.ό.

Στην Εθνική Νέων Γυναικών εντάχθηκε για πρώτη φορά τον Ιούνιο του 2005. Συνολικά διαγωνίστηκε σε 25 αγώνες σημειώνοντας 193 πόντους, 7,72 κατά μ.ό. Στο επίπεδο αυτό έλαβε μέρος στο Ευρωπαϊκό Πρωτάθλημα Νέων Γυναικών στο Μπρνο της Τσεχίας το 2005, καθώς και στην αντίστοιχη διοργάνωση του 2006 στην πόλη Σόπρον της Ουγγαρίας.

Το ντεμπούτο της με την Εθνική Γυναικών έλαβε χώρα το Σεπτέμβριο του 2005, οπότε και συμμετείχει στο Ευρωμπάσκετ που φιλοξενήθηκε στην Τουρκία. Στη διοργάνωση αυτή, στην οποία η Ελλάδα κατετάγη 10η σε σύνολο 12 χωρών, η αθλήτρια αγωνίστηκε σε 4 αγώνες για 3,8 λεπτά συνολικά, σημειώνοντας 1,8 πόντους κατά μ.ό. Η επόμενη επίσημη διοργάνωση στην οποία έλαβε μέρος με την Εθνική Γυναικών ήταν οι Μεσογειακοί Αγώνες της Πεσκάρας το 2009.

Την επόμενη χρονιά η αθλήτρια ταξίδεψε με την Εθνική στην Τσεχία, όπου έλαβε χώρα το Παγκόσμιο Πρωτάθλημα του 2010. Η Ελλάδα βρέθηκε στην 11η θέση της βαθμολογικής κατάταξης, ενώ η Σταυρίδου αγωνίστηκε σε 3 παιχνίδια για μόλις 7 λεπτά, χωρίς να σημειώσει πόντους.

Τον Αύγουστο του 2012 συμμετείχε στο Παγκόσμιο Πρωτάθλημα 3x3 που διοργανώθηκε στο Ζάππειο από κοινού με τις Κατερίνα Σωτηρίου, Λολίτα Λύμουρα και Αφροδίτη Κοσμά.

Πρόσφατα η αθλήτρια αγωνίστηκε με την Εθνική Γυναικών που ανεπιτυχώς διεκδίκησε εισιτήριο για το Ευρωμπάσκετ του 2013 και με εκείνη που πέρασε στην αντίστοιχη διοργάνωση του 2015 ως πρωτοπόρος του Α' Προκριματικού Γύρου.

Εξωαγωνιστικά
-------------

Η Σταυρίδου φοίτησε στο Κολλέγιο Ανατόλια από όπου και αποφοίτησε το 2004. Ακολούθως πήρε πτυχίο Πολιτικού Μηχανικού από το Αριστοτέλειο Πανεπιστήμιο Θεσσαλονίκης, όπου εκπόνησε και το Μεταπτυχιακό της. Το 2016 ολοκλήρωσε το Διδακτορικό της στο ίδιο τμήμα.

Παραπομπές
----------

1. ↑  ««Στον Απόλλωνα Πτολεμαϊδας Μοσχόπουλου και Σταυρίδου»». *Ιστότοπος news.pathfinder.gr*. 27 Ιουνίου 2008. . [*νεκρός σύνδεσμος*]
2. 1 2 3 4 5 6  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδία Καλαθοσφαίρισης.
3. ↑  «Η ιστορία των τελικών Κυπέλλου Γυναικών» Αρχειοθετήθηκε 2014-07-02 στο Wayback Machine. πληροφορίες στον επίσημο ιστότοπο της Ελληνικής Ομοσπονδία Καλαθοσφαίρισης.
4. ↑  «Τρίτος ο Απόλλων Πτολεμαΐδας», άρθρο στον ιστότοπο του NovaΣΠΟΡ FM, 18 Απριλίου 2010.
5. 1 2  «Χαρούμενη που ήρθα στον ΠΑΟΚ» Αρχειοθετήθηκε 2010-08-13 στο Wayback Machine. άρθρο στον ιστότοπο OlaPAOK.gr, 17 Ιουλίου 2010.
6. ↑  «Πρωταθλητές Α2 Εθνικής Κατηγορίας Γυναικών» Αρχειοθετήθηκε 2014-03-08 στο Wayback Machine. πληροφορίες στον επίσημο ιστότοπο της Ελληνικής Ομοσπονδία Καλαθοσφαίρισης.
7. ↑  «Υπέγραψε η Σταυρίδου» Αρχειοθετήθηκε 2013-10-31 στο Wayback Machine. άρθρο στον ιστότοπο SuperBasket.gr, 16 Ιουλίου 2010.
8. ↑  «Σώθηκε ο ΠΑΟΚ, έπεσε ο Πρωτέας» Αρχειοθετήθηκε 2011-08-18 στο Wayback Machine. άρθρο στον ιστότοπο BasketNet.gr, 12 Μαΐου 2011.
9. ↑  «Παίρνει Σταυρίδου ο Άρης», άρθρο στον ιστότοπο OnSports.gr, 26 Ιουνίου 2011.
10. ↑  «"Μετανάστρια" η Σταυρίδου...» Αρχειοθετήθηκε 2014-02-28 στο Wayback Machine. άρθρο στον ιστότοπο BasketBlog.gr, 21 Ιουλίου 2012.
11. 1 2 3  «Η Σταυρίδου στον ΠΑΟΚ!»[*νεκρός σύνδεσμος*], άρθρο στον ιστότοπο GrBasket.gr, 1 Σεπτεμβρίου 2012.
12. 1 2  «Φεύγει για Σουηδία η Σταυρίδου!», άρθρο στον ιστότοπο WePlayBall.gr, 2 Ιανουαρίου 2013.
13. ↑  «Εσπευσμένα στην Ελλάδα γυρίζει η Ναυσικά Σταυρίδου...» Αρχειοθετήθηκε 2013-06-18 στο Wayback Machine. άρθρο στον ιστότοπο WomenSports.gr, 1 Μαρτίου 2013.
14. ↑  «Στο Ρύσιο η Σταυρίδου» Αρχειοθετήθηκε 2013-08-19 στο Wayback Machine. άρθρο στον ιστότοπο SuperBasket.gr, 12 Ιουλίου 2013.
15. ↑  «Women's Championship 2013-14 Division A1: Stats Leaders After 18 Days» Αρχειοθετήθηκε 2014-07-15 στο Wayback Machine. δεδομένα από τον ιστότοπο GalanisSportsData.com.
16. ↑  «Πρώτη σκόρερ στην κανονική περίοδο η Ρασίντ, πρώτη στην αξιολόγηση η Μέλνικα!», άρθρο στον ιστότοπο WePlayBall.gr, 13 Μαρτίου 2014.
17. 1 2 3 4 5 6 7 8 9 10 11  Ναυσικά Σταυρίδου Αρχειοθετήθηκε 2007-12-03 στο Wayback Machine. στατιστικά της αθλήτριας στον επίσημο ιστότοπο της Ε.Ο.Κ.
18. ↑  Stavridou, Nafsika, στατιστικά της αθλήτριας για το Eurobasket Women 2005 στον επίσημο ιστότοπο της FIBA Europe.
19. ↑  Stavridou, Nafsika, στατιστικά της αθλήτριας για το FIBA World Championship for Women 2010 στον επίσημο ιστότοπο των αρχείων της FIBA.
20. ↑  «Τρεις Ελληνίδες στον διαγωνισμό σουτ», άρθρο στον ιστότοπο του NovaΣΠΟΡ FM, 25 Αυγούστου 2012.
21. ↑  ««Λύγισαν» Ανδρες και Γυναίκες...» Αρχειοθετήθηκε 2012-08-27 στο Wayback Machine. άρθρο στον ιστότοπο SentraGoal.gr, 26 Αυγούστου 2012.
22. 1 2 3  «Nafsika Stavridou»[*νεκρός σύνδεσμος*], σελίδα της αθλήτριας στον ιστότοπο LinkedIn.com.

Εξωτερικοί σύνδεσμοι
--------------------

* Ναυσικά Σταυρίδου, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Ναυσικά Σταυρίδου, επίσημος λογαριασμός στο Facebook.
* (Αγγλικά) Stavridou, Nafsika, στατιστικά της αθλήτριας στον επίσημο ιστότοπο του αρχείου της FIBA.
* (Αγγλικά) Stavridou, Nafsika, στατιστικά της αθλήτριας στον επίσημο ιστότοπο της FIBA Europe.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Γυναικών FIBA 2005 - 10η θέση |
| --- |
|  |
| 000 | 
* 4 Λύμουρα
* 5 Καλέντζου
* 6 Δελή
* 7 Γκουζίνη
* 8 Βασιλείου
* 9 Μάλτση
* 10 Σαρέγκου
* 11 Σταχτιάρη
* 12 Κοσμά
* 13 Σαμορούκοβα
* 14 Σταυρίδου
* 15 Κυριακοπούλου
* Προπ: Παπάζογλου
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Παγκόσμιο Πρωτάθλημα Γυναικών FIBA 2010 - 11η θέση |
| --- |
|  |
| 000 | 
* 4 Καλέντζου
* 5 Σπανού
* 6 Δημητράκου
* 7 Χατζηνικολάου
* 8 Καλτσίδου
* 9 Μάλτση
* 10 Παπαμιχαήλ
* 11 Λύμουρα
* 12 Σωτηρίου
* 13 Σταυρίδου
* 14 Σούλις
* 15 Μητροπούλου
* Προπ: Μίσσας
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιρίστριες Παναθλητικού Συκεών - Πειραματικού περιόδου 2017-2018 |
| --- |
|  |
| 0 | 
* **4** Χαιριστανίδου
* **5** Γράψα
* **6** Κιλαζίδου
* **7** Κυρατζή
* **8** Σύρρα
* **9** Σταυρίδου
* **10** Νάστου
* **11** Χεμπέν
* **14** Γκλεζάκη
* **15** Ρις
* **18** Κατωπόδη

Προπονητής: Ατακτίδης |  |

 |